Thallophyta 5 



efter at det har vist sig, at de er Dobbeltvæsener sammensat af 

 Alge og Svamp i et ejendommeligt Samliv, er det naturligt at ind- 

 ordne dem under Svampene eller at betragte dem som en særlig 

 Udgrening fra disse. 



I nyere Tid inddeler man Thallofyterne i et større Antal 

 Klasser, som for Størstedelen antages at være udgaaede fra meget 

 lavt staaende Former og derfor ikke er direkte beslægtede. Nogle 

 af disse Klasser sammenfattes vel fremdeles under Betegnelsen 

 Alger, andre under Begrebet Svampe; men disse Navne dækker 

 ikke naturlige systematiske Enheder, og visse Klasser som Bak- 

 terierne, Blaagrønalgerne, Slimsvampene, Flagellaterne, Dinoflagel- 

 laterne og Diatoméerne passer ikke ret ind under disse Betegnel- 

 ser, eller det er ialfald vilkaarligt, hvor mange af dem man vil 

 indordne under Algerne. 



Ligesom Legemets Form og Bygning frembyder ogsaa For- 

 plantningen en broget Mangfoldighed hos Thallofyterne. 



Den enkleste Form for Formering er ved Deling, saaledes 

 som den finder Sted hos de fleste encellede Planter, hvor Cel- 

 lerne skilles ad kort efter at de er fremgaaede af en enkelt ved 

 Deling. En Modifikation heraf er Formeringen ved Knopskyd- 

 ning, som hos Gær- og andre Svampe. Ogsaa hos flercellede, 

 højere, organiserede Thallofyter kan der finde vegetativ Deling 

 Sted. 



I alle disse Tilfælde falder Vækst og Formering sammen. Hos 

 de fleste er der dog en bestemt Modsætning mellem Væksten og 

 Forplantningen, ligesom der er en stor Forskel mellem de 

 .vegetative Celler og Forplantningscellerne, som frigøres og kan 

 vokse ud til en ny Plante. Disse Forplantningsceller kaldes som 

 oftest Sporer, men i forskellige Sammensætninger efter deres 

 forskellige Dannelsesmaade. De kan opstaa indenfor Cellevæggen 

 i særlige Celler, Sporangier, Sporesække (Sværmesporer, Aplano- 

 sporer, Endosporer, Ascosporer) eller ved Celleafsnøring (Koni- 

 dier eller Knopceller) eller en derom mindende Proces (Basidie- 

 sporer) eller ved særlig Uddannelse af visse af Løvets Celler, 

 (Akineter, Klamydosporer, Oidier). De tjener til at udbrede og 

 vedligeholde Arten, er ofte særlig uddannede til at taale ugunstige 

 Kaar og udvikler sig i mange Tilfælde først efter en Hvile- 

 periode (Hvilesporer). Ofte findes mere end en Slags Sporer 

 hos samme Art. 



Hos de allerfleste Thallofyter er der til Forplantningen eller 

 en af dens Former knyttet en Kønsproces, som bestaar i en 



